b'\n_START_ARTICLE_\n5 x Kaj\n_START_PARAGRAPH_\n5 x Kaj var en teatergruppe, der var aktiv i 1980\'erne. Gruppen bestod af 5 medlemmer, "Overkaj" (Michael Boesen), "Guitar Kaj" (Bertel Abildgaard), "Smukke Kaj" (Peter Bay), "Cool Kaj" (Klavs Bindslev) og "Bl\xc3\xb8de Kaj" (Peter Hangh\xc3\xb8j)._NEWLINE_Gruppen blev etableret i 1981 og havde en del optr\xc3\xa6dender, bl.a. p\xc3\xa5 det dav\xc3\xa6rende teater p\xc3\xa5 N\xc3\xb8rrebrogade K\xc3\xb8benhavneren samt i Folkets Park p\xc3\xa5 N\xc3\xb8rrebro. Optr\xc3\xa6denderne bestod i en blanding af musik, vittigheder og satire. Gruppen indspillede i 1980\'erne en r\xc3\xa6kke plader, der opn\xc3\xa5ede en vis succes. 5 x Kaj optr\xc3\xa5dte i Lone Scherfigs debutfilm Kajs f\xc3\xb8dselsdag._NEWLINE_I slutningen af 1980\'erne oph\xc3\xb8rte samarbejdet. De enkelte medlemmer fortsatte i andre konstellationer (2 x Kaj, 5 x Far m.v.).'